**AMURG**

*STOMFF ANDREI AUREL*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

AMURG

Departe, între dealuri amurgeşte

Şi valuri de aramă clocotindă

Au inundat pădurea adorminda

Cu freamăt molcom care străluceşte.

Apolo-şi joacă degetele fine

Pe strune de văzduh înmiresmat.

În metru antic, moale-leganat,

Se duce ziua iară noaptea vine.

Privighetori au adormit cu toate

Şi izvoraşul şopoteşte blând.

Va adormi şi el curând - curând,

Vegheat de ale nopţii nestemate.

Doar eu şi luna ascultăm tăcerea

Nerăbdători să te-auzim când vii.

Pe lac aleargă umbre fumurii

Şi-oglinda lui mângâie adierea.

Aş vrea să mângâi părul tău molatec.

Să te sărut şi să te strâng la piept.

De mii de ani îmi pare că te-aştept,

În marea nopţii, veşnic singuratic.

Aş vrea să-ţi simt pe pieptul meu căpşorul

Şi mâna ta să mă mângâie blândă.

Să fii a mea şi gura ta arzândă

Să îmi aline dragostea şi dorul.

Mă prinde noaptea-n braţe şi dansez

Un vals ciudat cu stele căzătoare.

Cât te iubesc, nepreţuită floare!

Curând am să adorm să te visez.